Document ID: 31993R0761

Title and Content:
ΚΑΝΟΝΙΣΜΟΣ (ΕΟΚ) αριθ. 761/93 ΤΗΣ ΕΠΙΤΡΟΠΗΣ της 24ης Μαρτίου 1993 που τροποποιεί τον κανονισμό (ΕΟΚ) αριθ. 3037/90 του Συμβουλίου για τη στατιστική ονοματολογία των οικονομικών δραστηριοτήτων στην Ευρωπαϊκή Κοινότητα Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 3037/90 του Συμβουλίου της 9ης Οκτωβρίου 1990 για τη στατιστική ονοματολογία των οικονομικών δραστηριοτήτων στην Ευρωπαϊκή Οικονομική Κοινότητα (1), και ιδίως το άρθρο 8 στοιχείο β) και το άρθρο 9, Εκτιμώντας: ότι ο κανονισμός (ΕΟΚ) αριθ. 3037/90 θέσπισε μία κοινή ονοματολογία των οικονομικών δραστηριοτήτων, η οποία στο εξής θα καλείται NACE (Αναθ. 1), για την κάλυψη των απαιτήσεων των στατιστικών στο εσωτερικό της Κοινότητας- ότι είναι απαραίτητη η τροποποίηση της NACE (Αναθ. 1), έτσι ώστε να ληφθούν υπόψη οι τεχνολογικές και οικονομικές εξελίξεις- ότι τα μέτρα που προβλέπονται από τον κανονισμό αυτό είναι σύμφωνα με τη γνώμη της Επιτροπής Στατιστικού Προγράμματος (NACE) η οποία συστάθηκε με την απόφαση 89/382/ΕΟΚ, Ευρατόμ του Συμβουλίου (2) και τον κανονισμό (ΕΟΚ) αριθ. 3037/90, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο παρών κανονισμός εισάγει ήσσονες τροποποιήσεις στη NACE (Αναθ. 1). Άρθρο 2 Οι ακόλουθες κλάσεις της NACE (Αναθ. 1), όπως περιλαμβάνονται στο παράρτημα του κανονισμού (ΕΟΚ) αριθ. 3037/90, καταργούνται και ομαδοποιούνται σε άλλες κλάσεις: 05.03- 11.11, 11.12, 11.13- 15.99- 17.73, 17.74, 17.75- 60.23- 61.11, 61.12. Άρθρο 3 Το παράρτημα του κανονισμού (ΕΟΚ) αριθ. 3037/90 αντικαθίσταται από το παράρτημα του παρόντος κανονισμού. Άρθρο 4 Ο παρών κανονισμός τίθεται σε ισχύ την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 24 Μαρτίου 1993.

Classification Labels:
1218
1219

Label Descriptions:
{"1218": "Στατιστική", "1219": "ΟΙΚΟΝΟΜΙΑ"}

EuroVoc IDs (Original): 5283
84
4256

EuroVoc IDs (Expanded): 5283
84
4256

Dataset Source: meu

Split: train